1. ΝΟΜΟΘΕΤ. ΔΙΑΤΑΓΜΑ της 15/21 Σεπτ. 1935 Περί ιδρύσεως γραφείου Μορφωτικού Κινηματογράφου. Άρθρ.1.-Συνιστάται παρά τω Υπουργείω της Παιδείας και των Θρησκευμάτων (Γραφείον Σχολικού Μορφωτικού Κινηματογράφου) ούτινος σκοπός είναι η ανάπτυξις του μορφωτικού κινηματογράφου και η δια παντός μέσου διάδοσις αυτού μεταξύ των σχολείων της Μέσης και Δημοτικής Εκπαιδεύσεως, ιδία δε η μέριμνα δια την κατασκευήν, την προμήθειαν και την χρησιμοποίησιν κινηματογραφικών ταινιών και μηχανημάτων και δια την λειτουργίαν εν γένει των κινηματογραφικών προβολών εις τα σχολεία της Μέσης και της Δημοτικής Εκπαιδεύσεως. Το ανωτέρω Γραφείον κατηργήθη δια του άρθρ. 9 Α.Ν. 1779/1939 (τόμ. 32 σελ. 17) αι δε αρμοδιότητες αυτού συνεχωνεύθησαν μετά του Τμήματος Εποπτικών Μέσων.  Άρθρ.2.-(Αφεώρα το προσωπικόν του καταργηθέντος ήδη γραφείου). Άρθρ.3.-Αι λεπτομέρειαι της συγκροτήσεως του Γραφείου, του καταρτισμού των ειδικών ταινιοθηκών, της λήψεως, προμηθείας και χρησιμοποιήσεως μηχανημάτων και ταινιών ως και της λειτουργίας των κινηματογράφων εις τα σχολεία του Κράτους κανονισθήσονται δια Δ/τος. Άρθρ.4.-«Προς επίτευξιν του δια του σχολικού Κινηματογράφου επιδιωκομένου σκοπού διατίθενται οι εξής πόροι: α)Δρχ. 100.000 ετησίως εκ της αναγραφομένης εκάστοτε εν τω προ/σμώ Διδακτηρίων, Γραμμάτων και Καλών Τεχνών προς αγοράν διδακτικών οργάνων πιστώσεως. β)Κατηργήθη δια του άρθρ. 7 παρ. 4 Νόμου 1287/1944). γ)Προαιρετική εισφορά των μαθητών των σχολείων της Στοιχειώδους Εκπαιδεύσεως. δ)Δωρεαί η κληροδοτήματα. ε)Υποχρεωτική εισφορά των μαθητών των ιδιωτικών σχολείων οριζομένη εις δρχ. 10 ετησίως εισπραττομένη υπ΄ ευθύνην των ιδιοκτητών των σχολείων τούτων ταυτοχρόνως μετά των τελών εγγραφής του α΄ τριμήνου. ς)Προϊον σχολικών παραστάσεων οργανουμένων υπό του Υπουργείου. ζ)Καταθέσεις σχολικών εφοριών προς αγοράν μηχανημάτων». Το άρθρ. 4 αντικατεστάθη ως άνω υπό του άρθρ. 8 Α.Ν. 2338/1940. Βλ. και άρθρ. 3 – 4 και 9 – 12 Α.Ν. 2338/ 1940 (κατωτ. θέμα 1β). Άρθρ.5.-(Κατηργήθη δια του άρθρ. 7 Α.Ν. 1158/1938, τόμ. 32 σελ. 14). Άρθρ.6.-(Προσωρινής ισχύος). 